ઝાલાવાડમાં ૩૮૫ ગ્રામ પાંચાયતોમાં ૭૨૬ મતદાન મથકો ૫ર ગત વર્ષે ડીસેમ્બરમાં ચૂંટણી યોજાઇ હતી. ત્યારબાદ ફેબ્રુઆરી માસમાં પણ પેટા ચૂંટણીની જાહેરાત કરાઈ હતી. જ્યારે સુરેન્દ્રનગર જિલ્લામાં વિવિધ તાલુકા મથકોની ગ્રામપંચાયતોમાં સરપંચ અને સભ્યોના અવસાન, રાજીનામું, સસ્પેન્શન સહિતના કારણોસર ખાલી પડેલ જગ્યાઓ ભરવા માટે રાજ્ય ચૂંટણી આયોગે ચૂંટણી જાહેર કરી છે. જેમાં સુરેન્દ્રનગર જિલ્લામાં ૩૦થી વધુ ગામોમાં તા ૧૫ જુલાઈ મતદાન અને તા. ૧૭મી જુલાઈએ મતગણતરી થનાર છે. જેમાં આગામી દિવસોમાં ફોર્મ ભરવા અને પાછાં ખેંચવાની છેલ્લી તારીખ નક્કી થઈ છે. સુરેન્દ્રનગર જિલ્લામાં મુળી, સરા, વઢવાણ, ચુડા, પાટડી વગેરે તાલુકાના ગામડાઓમાં તંત્ર દ્વારા જાહેરનામું બહાર પાડવામાં આવ્યું છે. આથી આ ગામડાઓમાં ચૂંટણીન લઈને રાજકારણ ગરમાયું છે. બીજીતરફ સુરેન્દ્રનગર જિલ્લામાં તંત્ર દ્વારા ફોર્મ આપવા, ભરવા સહિતની કામગીરી હાથ ધરવામાં આવી છે.